Vigan foly a csermelye (Népdalok és mondák)
Vigan foly a csermelye,
Hej rózsám, ne nézz bele!
Mert ha bele tekintesz,
Vidám kedve oda lesz.
Majd ugy jár mint én szegény,
Zokogva foly ligetén.
Zokogva foly éltem is,
Reggel, délben, este is.

A Bakonyban sok a fa,
Több könyeket sirtam ma,
Azért ol1y zöldek a fák,
Mert könyeim áztatják.
De meghalok azért is,
Tudom akkor sirsz te is.
De rózsám, ha szeretnél,
Csakugyan jobban tennél.
Népköltészet